140. löggjafarþing 2011–2012.

Þingskjal 396 — 330. mál.

Fyrirspurn

til fjármálaráðherra um ávöxtunarkröfu lífeyrissjóða.

Frá Sigríði Ingibjörgu Ingadóttur.

1.	Hvaða rök liggja til grundvallar viðmiði um 3,5% ávöxtunarkröfu lífeyrissjóða, sbr. 19. og 20. gr. í reglugerð nr. 391/1998, um skyldutryggingu lífeyrisréttinda og starfsemi lífeyrissjóða, með áorðnum breytingum?

2.	Hvaða tryggingafræðilegu úttektir eða rannsóknir lágu til grundvallar 3,5% viðmiði í upphafi? Hefur viðmiðið sætt endurskoðun frá því að reglugerðin var sett?

3.	Hafa farið fram rannsóknir á almennum efnahagslegum áhrifum 3,5% viðmiðs, þ.m.t. á vaxtastig?

4.	Hvernig hefur lífeyrissjóðunum gengið að uppfylla 3,5% viðmiðið?

5.	Hvaða efnahagslegu áhrif hefði lækkun viðmiðsins um 0,5%, 1% og 1,5%:

a.	á greiðslu lífeyris í dag, eftir 10 ár og eftir 20 ár,

b.	á lífeyrisgreiðslur í dag til meðallífeyrisþega (karls annars vegar og konu hins vegar) í a) almennum lífeyrissjóði, b) lífeyrissjóði starfsmanna ríkisins,

c.	á fjárhag ríkissjóðs?

6.	Er ástæða til að endurskoða núverandi viðmið um ávöxtunarkröfu lífeyrissjóðanna?

Skriflegt svar óskast.